2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 520 της 23 Ιουλ./10 Αυγ. 1961 (ΦΕΚ Α' 127) Περί μεταβιβάσεως αρμοδιοτήτων του Προϊσταμένου του Γραφείου Πολεοδομίας Αθηνών, εις τους Προϊσταμένους των Τμημάτων αυτού, Αστυνομίας Κατασκευών και Στατικού Ελέγχου. Έχοντες υπ' όψιν τας διατάξεις του από 17 Ιουλ. 1923 Ν.Δ/τος "περί σχεδίων πόλεων κλπ", ως μεταγενεστέρως ετροποποιήθησαν και συνεπληρώθησαν και δη τα άρθρ. 60, 62 και 79 παρ. 4 αυτού και ιδόντες τας υπ' αριθ. 36 και 36α/1960 γνωμοδοτήσεις του Συμβουλίου της Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-1.Ο Προϊστάμενος του Γραφείου Πολεοδομίας Αθηνών, δι' αποφάσεών του εγκρινομένων υπό του Υπουργού Συγκοινωνιών και Δημοσίων Έργων και δημοσιευομένων εις την Εφημερίδα της Κυβερνήσεως, δύναται να αναθέτη εις τον Προϊστάμενον του Τμήματος Αστυνομίας Κατασκευών, την κατ' εντολήν του άσκησιν τινών ή και πασών των αρμοδιοτήτων αυτού, των προβλεπομένων υπό των διατάξεων του από 18 Μαρτ. 1926 Π.Δ/τος "περί αυθαιρέτων κατασκευών και διώξεως των παραβατών κατά την εκτέλεσιν οικοδομικών έργων" (Φ.Ε.Κ. 101). 2.Ο Προϊστάμενος του Γραφείου Πολεοδομίας Αθηνών, δι' αποφάσεών του εγκρινομένων υπό του Υπουργού Συγκοινωνιών και Δημοσίων Έργων και δημοσιευομένων εις την Εφημερίδα της Κυβερνήσεως, δύναται να αναθέτη εις τον Προϊστάμενον του Τμήματος Στατικού Ελέγχου, την κατ' εντολήν  του άσκησιν τινών ή και απασών των αρμοδιοτήτων αυτού των προβλεπομένων υπό των διατάξεων του από 13 Απρ. 1929 Π.Δ/τος "περί επικινδύνων οικοδομών" (Φ.Ε.Κ. 153). Εις τον αυτόν επί των Συγκοινωνιών και Δημοσίων ΄Εργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 